Съобщение за инвестиционно предложение „Промени в работата на инсталация за интензивно отглеждане на свине – гр. Исперих, съгласно Комплексно разрешително № 318-Н0-И0-А0/2008 г.”
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „АГРОТАЙМ” ЕООД инвестиционно предложение „Промени в работата на инсталация за интензивно отглеждане на свине – гр. Исперих, съгласно Комплексно разрешително № 318-Н0-И0-А0/2008 г.”, с местоположение ПИ с идентификатори 32874.12.172 и 32874.180.8 по КККР на гр. Исперих, общ. Исперих, обл. Разград, попада в обхвата на т. 1 – Селско, горско и водно стопанство, буква „д” – интензивно животновъдство (инвестиционни предложения, невключени в приложение № 1) от Приложение № 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-3840-(2)/03.07.2025 г. 
Копие на писмото е изпратено в Община Исперих.
